Aarhuus Stifts-Tidende, 1841-06-23
Kanontorden, Musik fra de paa forskjellige Steder opstillede Musikkorps, og Tilskuernes Jubelraab, angav, hvorledes det høie Par efterhaanden nærmede sig. Langelinie var besaaet med Mennesker, og Toldboden lige til Bommen, og de i Bassinet liggende Krigsskibe, vare besatte med Matroser. Det paa Langelinie placerede Musikkorps modtog Dampskibet med Kong Christian stod ved høien Mast", og ligesom det holdt op begyndtes fra det ligeoverfor ved Bommen posterede Musikkorps: "Danmark deligst Vang og Vænge, hvilket var af gribende Virkning. Ved det asiatiske Compagnies Plads laae to store Skibe, fra øverst til nederst behængte med Flag, saa at de dannede en Stjerne. Jndtoget fandt iøvrigt Sted efter Ceremoniellet, begunstiget af det skjønneste Veir. Paa Skibets Agterdæk stod Deres Kongelige Høiheder; Kronprindsen i Admiralsuniform, hans Gemalinde i en rosarød Moirees Kjole, et hvidt Blondeshawl og en lille hvid Hat med Roser paa. Bag dem deres nærmeste Suite samt de Kammerherrer og Kammerherinder som, ifølge Ceremoniellet, havde indfundet sig paa Linieskibet for at komplimentere og ledsage det høie Brudeparr. Alle Blikke vare naturligviis i Særdeleshed henvendte paa den unge Kronprindsesse, der hilste med den yndigste Venlighed til alle Sider, og man hørte overalt kun een Mening om hendes indtagende og høistelskværdige Personlighed. Da det høie Par var steget i Land og begav sig over Estraden op paa Slottet kom D. M. Kongen og Dronningen ud paa Altanen, Kanonernes Torden, Musiken og de uafladelige Hurraraab gjorde det Hele meget imponerende, og da Kronprindsen og Kronprindsessen kort efter Ankomsten traadte ud paa Altanen, hilstes de atter med Hurraraab. Paa Holmens Kirke var anbragt et F. og C. med Kroner over af levende Blomster, der glimrede i Solen saa smukt, at det saae ud som det var Ædelstene. Jngen Uorden eller Uheld forstyrrede Høitideligheden. Couren er nu begyndt Kl. 5. Kl. 6 1/2 begynder Taffelet. Efter Tappenstregen i Aften agter den kgl. Familie at kjøre ud og tage Jlluminationen i Øiesyn. Balparket er udsat til paa Mandag, Hs. M. Dronningens Fødselsdag. (Md.)- Jndtogets Høitid er nu fuldbragt, begunstiget af det allerskjønneste Veir, under levende Deeltagelse af det overordentligt talrigt forsamlede Folk, som bedækkede alle Puncter af Havnen og tilstødende Bygninger, og Slotspladsen med de omliggende Gader og Huse vare fulde af Tilskuere. Høitideligheden gik for sig aldeles efter Ceremoniellet, alene med den senere Forandring, at den samlede Borgerrepræsentation med Overpræsidenten først hilsede det høie Par paa Landingsstedet. Overalt under hele Toget igjennem Havnen vare de festlig flagende Skibe fuldt besatte med en myldrende Mængde Tilskuere, hvis Jubel vidnede om den levende Deeltagelse i Dagens Fest. De, som have meent, at Mængden vilde have følt sig meere tilfredsstillet ved et Høitidstog igjennem Stadens Gader, have uden Tvivl hverken betænkt den danske Nations fra Oldtiden nedarvede Kjærlighed for Søvæsenet, eller beregnet, at det nuværende Arrangement gav Plads for alle Stænder, og medførte, at Fest toget, efter at have passeret den hele indre Havn, just ved Holmens Kirke og Landingspladsen befandt sig ret egentlig i Folkets Midte. Folkets Jubel, forenet med Kanonernes Torden, Kirkeklokkernes og Musikkens fulde Toner, dannede en høitidelig Eenhed af gribende Virkning. Hovedstadens Hjerte modtog Rigets unge Datter med levende Slag – det var ikke en Udkant, hvor Kronprindsessen først betraadte den danske Grund, men allerede Hendes første Skridt, førte Hende paa den ophøiede Plads, hvortil hun er kaldet i et trofast Folks Midte. (Bral. Td.)¬